stanford-oval/wikipedia huggingface dataset:
The Big Issue

The Big Issue on englantilainen asunnottomien myymä katulehti, jonka John Bird ja Gordon Roddick perustivat syyskuussa 1991. Lehden sisällön toimittavat ammattimaiset journalistit. Se myös antaa äänen vailla vakinaista osoitetta oleville ja kampanjoi asuntopulan poistamiseksi.
Samalta pohjalta Big Issue -hankkeita on aloitettu sittemmin myös Australiassa, Japanissa, Etelä-Afrikassa ja Namibiassa.
Aiheesta muualla

Wikimedia Commonsissa on kuvia tai muita tiedostoja aiheesta .
bigissue.com: The Big Issue Foundation (Arkistoitu – Internet Archive)
Vasco Gonçalves

Vasco Gonçalves vuonna 1982.
Vasco dos Santos Gonçalves (3. toukokuuta 1921 Lissabon – 11. kesäkuuta 2005 Almancil) oli portugalilainen kenraali, joka toimi Portugalin pääministerinä vuosina 1974–1975. Hän oli avainhenkilö vuoden 1974 neilikkavallankumousta johtaneessa asevoimien liikkeessä (MFA). Vasemmistolaisena tunnetun Gonçalvesin pääministerikausi oli poliittisesti epävakaa.
Elämä > Sotilasura

Gonçalves syntyi Sintrassa Lissabonin lähellä vauraaseen keskiluokkaiseen perheeseen. Hänen isänsä oli ammattimainen jalkapalloilija ja myöhemmin valuutanvaihtaja. Gonçalves valmistui Portugalin sotilasakatemiasta pioneeriksi vuonna 1942. Hän sai 1946 luutnantin arvon ja oli myöhemmin opettajana sotilasakatemian silta- ja tieosastolla. António de Oliveira Salazarin oikeistodiktatuurin aikana hän kuului toisinajattelevien upseerien piiriin, joka suunnitteli vuonna 1959 nostavansa presidentinvaalit hävinneen kenraali Humberto Delgadon valtaan kaappauksella, mutta hankkeesta luovuttiin. Gonçalves palveli 1960-luvulla ansiokkaasti taisteluissa Angolan ja Mosambikin vapautusliikkeitä vastaan. Hän yleni vuonna 1967 everstiluutnantiksi. Juuri pitkään jatkuneet tappiolliset Portugalin siirtomaasodat kypsyttivät upseeriston kääntymään diktatuuria vastaan.
Elämä > Neilikkavallankumous ja pääministerikausi

Huhtikuun 1974 neilikkavallankumouksessa upseereista muodostunut MFA syöksi diktaattori Marcello Caetanon vallasta. Gonçalves kutsuttiin mukaan salaliittoon vuonna 1973, koska hänet tunnettiin mielipiteiltään radikaalina ja hän oli everstinä muita salaliittolaisia korkea-arvoisempi. Hänet ylennettiin vuonna 1974 aivan vallankumouksen alla prikaatikenraaliksi ja vallankumouksen jälkeen 1975 kenraaliksi. Gonçalvesin katsottiin olevan lähellä Álvaro Cunhalin johtamaa Portugalin kommunistista puoluetta (PCP), ja hänen on väitetty jopa olleen salaa sen jäsen. PCP:llä oli suuri vaikutusvalta MFA:ssa, jossa se edusti keskilinjaa äärivallankumouksellisten ja maltillisten vasemmistolaisten välissä.
MFA nosti Gonçalvesin pääministeriksi Adelino da Palma Carlosin erottua heinäkuussa 1974. Gonçalves johti neljää peräkkäistä hallitusta, joiden kokoonpanot vaihtelivat. Hallituksen yläpuolella toimi kansallisen pelastuksen juntta, jota johtivat aluksi konservatiiviset kenraalit, mutta syyskuussa 1974 presidentiksi tuli vapaamielisempi Francisco da Costa Gomes. Juntta korvattiin maaliskuussa 1975 vallankumousneuvostolla, johon Gonçalves kuului. Hänen vaikutusvaltansa oli kuitenkin hänen muodollista asemaansa suurempi. Pääministerinä hän tuli tunnetuksi pitkistä ja kiihkeän aatteellisista puheistaan.
Gonçalvesin hallitus päätti antaa Portugalin siirtomaille itsenäisyyden, kansallistaa pankit, vakuutusyhtiöt ja suurimmat teollisuudenalat, käynnistää maareformin sekä säätää lait työläisten vähimmäispalkasta ja palkallisista lomista. Seurauksena oli hintojen nousu, levottomuuksia ja hallituksen politiikan vastaista liikehdintää erityisesti Portugalin pohjoisosissa. Maaliskuussa 1975 nähtiin epäonnistunut oikeiston vallankaappausyritys. Gonçalves jatkoi pääministerinä vielä huhtikuun 1975 vaalien jälkeen, mutta heinäkuussa 1975 uuden parlamentin suurin puolue, Mário Soaresin johtama sosialistinen puolue (PS), lähti hallituksesta ja käynnisti kansalais­tottelemattomuus­kampanjan painostaakseen hallituksen eroamaan. Gonçalves kieltäytyi eroamasta, mutta sisällissotaa pelännyt presidentti Costa Gomes erotti hänet syyskuun 1975 alussa.
Gonçalves vetäytyi politiikasta pääministerikautensa jälkeen. Seuraajiaan hän piti vastavallankumouksellisina oikeistolaisina. Poliittiset vastustajat väittivät PCP:n ja Gonçalvesin uhanneen Portugalin demokratiaa, mitä hän itse piti pelkkänä panetteluna.
Aiheesta muualla

Kuvia tai muita tiedostoja aiheesta Vasco Gonçalves Wikimedia Commonsissa
Gonçalves puhuu tiedotustilaisuudessa pääministerikaudellaan.
The Bard’s Tale (pelisarja)

| The Bard's Tale |
| --- | --- |
Kehittäjä:  Interplay Productions, InXile Entertainment
Lajityyppi:  roolipeli
Ensijulkaisu:  Tales of the Unknown: Volume I - The Bard's Tale (1985)
Viimeisin julkaisu:  The Bard's Tale IV (2018)
Aiheesta muualla
MobyGames
Lisää peliartikkeleitaVideopelien teemasivulla
The Bard's Tale on Interplay Productionsin kehittämä roolipelisarja.
Sarjaa pidetään yhtenä merkittävistä roolipelien kulta-aikana julkaistuista peleistä.
InXile Entertainment on kehittänyt The Bard's Tale IV -pelin, joka on rahoitettiin Kickstarter-keräyksellä.
Pelit

Tales of the Unknown: Volume I - The Bard's Tale (1985)
The Bard's Tale II: The Destiny Knight (1986)
The Bard's Tale III: Thief of Fate (1988)
The Bard's Tale Construction Set (1991)
The Bard's Tale (2004)
The Bard's Tale IV (2018)
Aiheesta muualla

Pelisarja MobyGamesissä (englanniksi)
The Wailers (reggaeyhtye)

| The Wailers |
| --- | --- |

Tiedot
Toiminnassa:  1963–1974
Tyylilaji:  reggae, ska, rocksteady
Kotipaikka:   Kingston, Jamaika
Jäsenet:  Bob Marley   Junior Braithwaite   Beverley Kelso   Bunny Wailer   Peter Tosh   Cherry Smith  
Aiheesta muualla
www.wailers.com
Infobox OKNimi-testi OK: 
The Wailers oli Jamaikassa vuonna 1963 perustettu reggaeyhtye. Yhtyeen jäsenet olivat Bob Marley, Junior Braithwaite, Beverley Kelso, Bunny Wailer, Peter Tosh ja Cherry Smith. Yhtye tunnettiin myös ennen nimillä The Teenagers, The Wailing Rudeboys, The Wailing Wailers, ja lopulta nimellä The Wailers. Yhtyeen tunnetuimpia kappaleita ovat muun muassa "Simmer Down", "Trenchtown Rock", "Nice Time", "Stir It Up" sekä "Get Up, Stand Up". Wailers hajosi vuonna 1974. Tämän jälkeen osa yhtyeen jäsenistä jatkoi kokoonpanossa Bob Marley & The Wailers, joka julkaisi useita menestysalbumeja 1970-luvun loppupuoliskolla.
The Wailers Lontoon Crystal Palacessa 1980
Diskografia

1966 – The Wailing Wailers
1970 – The Best of The Wailers
1970 – Soul Rebels
1971 – Soul Revolution
1971 – Soul Revolution Part II
1973 – Catch a Fire
1973 – African Herbsman
1973 – Burnin'
Kiertueet

1973 huhtikuu-heinäkuu: Catch a Fire Tour (Englanti, USA)
1973 lokakuu-marraskuu: Burnin' Tour (USA, Englanti)
1975 kesäkuu-heinäkuu: Natty Dread Tour (USA, Kanada, Englanti)
1976 huhtikuu-heinäkuu: Rastaman Vibration Tour (USA, Kanada, Länsi-Saksa, Ruotsi, Hollanti, Ranska, Englanti, Wales)
1977 toukokuu-kesäkuu: Exodus Tour (Ranska, Belgia, Hollanti, Länsi-Saksa, Ruotsi, Tanska, Englanti)
1978 toukokuu-elokuu: Kaya Tour (USA, Kanada, Englanti, Ranska, Espanja, Ruotsi, Tanska, Norja, Hollanti, Belgia)
1979 huhtikuu-toukokuu 1979: Babylon by Bus Tour (Japani, Uusi-Seelanti, Australia, Havaiji)
lokakuu 1979 – tammikuu 1980: Survival Tour (USA, Kanada, Trinidad ja Tobago, Bahama, Gabon, Zimbabwe)
1980 toukokuu-syyskuu 1980: Uprising Tour (Sveitsi, Länsi-Saksa, Ranska, Norja, Ruotsi, Tanska, Belgia, Hollanti, Italia, Espanja, Irlanti, Englanti, Skotlanti, Wales, USA)
Bob Marley
| --- | --- |
Yhtyeet:   The Wailers  Bob Marley & The Wailers  I Threes 
The Wailers -yhtyeen kokoonpano:   Junior Braithwaite  Beverley Kelso  Bunny Wailer  Peter Tosh  Cherry Smith 
Studioalbumit:   The Wailing Wailers  Soul Rebels  Soul Revolution  Soul Revolution Part II  The Best of The Wailers  Catch a Fire  Burnin’  Natty Dread  Rastaman Vibration  Exodus  Kaya  Survival  Uprising  Confrontation 
Livealbumit:   Live!  Babylon by Bus  Talkin’ Blues  Live at the Roxy 
Kokoelmat:   African Herbsman  Rasta Revolution  Chances Are  Interviews  Legend  Songs of Freedom  Rock to the Rock  Chant Down Babylon  The Best of Bob Marley  Gold  Keep On Skanking  Natural Mystic: The Legend Lives On 
Tunnetuimmat kappaleet:   Buffalo Soldier  Could You Be Loved  Get Up, Stand Up  I Shot the Sheriff  Iron Lion Zion  Is This Love  Jah Live  Jamming  Judge Not  Misty Morning  No Woman, No Cry  One Love/People Get Ready  Punky Reggae Party  Redemption Song  Simmer Down  Slogans  Stiff Necked Fools  Stir It Up  Sun Is Shining  Three Little Birds  Waiting in Vain  War  Zimbabwe 
Kiertueet:   Catch a Fire Tour  Burnin’ Tour  Natty Dread Tour  Rastaman Vibration Tour  Exodus Tour  Kaya Tour  Babylon by Bus Tour  Survival Tour  Uprising Tour 
Perhe:   Cedella Booker  Rita Marley  Sharon Marley  Cedella Marley  Ziggy Marley  Stephen Marley  Rohan Marley  Julian Marley  Ky-Mani Marley  Damian Marley 
Muut artikkelit:   Diskografia  Tuff Gong  Cindy Breakspeare
ThyssenKrupp

| ThyssenKrupp AG |
| --- | --- |

Yritysmuoto:  Julkinen osakeyhtiö
Osake:  FWB: TKALSE: THK
ISIN:  DE0007500001
Perustettu:  1860 (Thyssen) 1999 (ThyssenKrupp)
Toimitusjohtaja:  Martina Merz
Puheenjohtaja:  Prof. Dr. Siegfried Russwurm
Kotipaikka:  Essen, Saksa Duisburg, Saksa
Toimiala:  konglomeraatti
Tuotteet:  teräs ruostumaton teräs autotekniikka laivat sukellusveneet
Liikevaihto:  39,263 mrd. € (2016)
Liikevoitto:  1,469 mrd. € (2016)
Nettotulos:  (1,857 mrd. €) (2008/2009)
Henkilöstö:  156 487 (2016)
Kotisivu:  www.thyssenkrupp.de
Infobox OKVirheellinen NIMI-arvo: 
ThyssenKrupp on saksalainen monialainen teollisuuskonserni, jolla on yli 150 000 työntekijää. Konserni muodostuu 670:stä erillisestä yrityksestä. ThyssenKrupp on yksi maailman suurimmista teräksen tuottajista, ja toimii maailmanlaajuisesti kolmella liiketoimintalueella: teräs, tuotantohyödykkeet ja palvelut. ThyssenKruppin liikevaihto oli 53,4 miljardia euroa vuonna 2008. Vuonna 2005 yrityksen osakkeista noin 25 prosenttia omisti Alfred Krupp von Bohlen und Halbach -säätiö.
Tammikuussa 2020 Kone ilmoitti tehneensä ostotarjouksen Thyssenkruppin hissiliiketoiminnasta. Helmikuussa 2020 ThyssenKrupp hylkäsi Koneen tekemän ostotarjouksen ja ilmoitti jatkavansa neuvotteluita kahden pääomasijoittajan kanssa. 27. helmikuuta 2020 hissiliiketoiminta myytiin yksityiselle sijoitusryhmittymälle, johon kuuluvat yhdysvaltalainen Advent, englantilainen Cinven sekä saksalainen RAG. Kauppasumma oli 17,2 miljardia euroa.
Yrityksellä on neljä päätoimialaa:
ThyssenKrupp Steel
ThyssenKrupp Stainless
ThyssenKrupp Technologies
ThyssenKrupp Services
Historiaa

ThyssenKrupp syntyi Thyssen AG:n ja Friedrich Krupp AG Hoesch Kruppin fuusion seurauksena vuonna 1999. Euroopan suurin teräksentuottaja Thyssen AG oli syntynyt Phoenix-Rheinrohr-yhtymän sulauduttua August Thyssen-Hütte Smelter -yhtymään 1960-luvun taitteessa. Thyssen-yrityksen perusti vuonna 1860 August Thyssen ja toimintaa jatkoi hänen poikansa Fritz Thyssen, joka tunnetaan myös Adolf Hitlerin valtaannousun varhaisena päätukijana. 1960-luvulla konsernia hallitsivat Fritz Thyssenin leski ja tytär..
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivu
Varjonyrkkeilijä

| Varjonyrkkeilijä Jussi Sydänmäki & Janne Louhivuori |
| --- | --- | --- |

Studioalbumin tiedot
 Äänitetty : 2005, Louhipaja
 Julkaistu: 2005
 Tuottaja(t): Janne Louhivuori
 Tyylilaji: blues rock
 Kesto: 42.57
 Levy-yhtiö: Pyros, Bonnier
Jussi Sydänmäen muut julkaisut
| Hurja Jussi 1994 | Varjonyrkkeilijä 2005 |   |
Janne Louhivuoren muut julkaisut
| Pan Am Cosmobox 2001 | Varjonyrkkeilijä 2005 | Yin ’n’ Twang 2009 |
Varjonyrkkeilijä on Jussi Sydänmäen ja Janne Louhivuoren ensimmäinen ja toistaiseksi ainoa yhteisalbumi. Se julkaistiin vuonna 2005.
Kappaleet

Kuningas armoton – 4.06  (säv. Louhivuori & Sydänmäki)
Pahan oma – 3.00  (säv. Louhivuori & Sydänmäki)
Huimapää – 3.25  (säv. Louhivuori & Sydänmäki)
Onnee ois – 3.09  (säv. Sydänmäki)
Varjonyrkkeilijä – 2.59  (säv. Louhivuori & Sydänmäki)
Minä ja mä – 2.29  (säv. Sydänmäki)
Mies, joka ei osannut unohtaa – 2.38  (säv. Sydänmäki)
Salainen romanssi – 3.41  (säv. Sydänmäki)
Niin julma se on – 3.31  (säv. Louhivuori & Sydänmäki)
Tanssii kuun valossa – 3.06  (säv. Louhivuori & Sydänmäki)
Merten salaisuudet – 2.34  (säv. Sydänmäki)
Valtateiden laulu – 4.18  (säv. Sydänmäki)
Uneksija – 3.56  (säv. Sydänmäki)
Kokoonpano

Janne Louhivuori – kitarat, bassot, rummut, taustalaulu, muu musisointi
Jussi Sydänmäki – laulu, taustalaulu (kappaleet 4 ja 5)
Kokoonpano > Tuotanto

Janne Louhivuori – tuottaja, äänittäjä, miksaaja
Minna Annola – valokuvat
Janne Uotila – kansitaide, grafiikka
Arvostelut

Nyt.fi:
Aiheesta muualla

iTunes
Thyssen (suku)

Fritz Thyssen
Thyssenin terästeollisuutta Duisburgissa (1988)
Thyssen-suku on huomattava saksalainen teollisuussuku polveutuen Friedrich Thyssenistä, joka toimi terästeollisuuden alalla mukaan lukien hissit, liukuportaat, teollisuusryppäät, pankit ja taidekokoelmat. Thyssen AG, ThyssenKrupp ja ThyssenKrupp Marine Systems ovat Thyssen-yrityksiä. Alun perin saksalainen suku on jakautunut useisiin maihin.
Friedrich Thyssenin pojat Joseph Thyssen ja August Thyssen olivat teollisuusjohtajia.
Suvun jäseniä

Johann Friedrich Thyssen (1804-1877), pankkiiri
August Thyssen (1842-1926)
Fritz Thyssen (1873-1951)
Heinrich Thyssen (1875-1947; vuodesta 1907 paroni Heinrich Thyssen-Bornemisza de Kászon), saksalais-unkarilainen teollisuusyrittäjä ja taiteenkerääjä
Hans Heinrich Thyssen-Bornemisza (1921-2002), alankomaalais-sveitsiläinen teollisuusyrittäjä ja taiteenkerääjä
Aiheesta muualla

Thyssen Wikimediassa: Thyssen
Thálassa-museo

| Thálassa-museo Δημοτικό Μουσείο Θάλασσα |
| --- | --- |
 Thálassa-museo.
Tyyppi:  merimuseo
Sijainti:  Leofóros Krýou Neroú 14, Agía Nápa, Famagusta, Kypros
Perustettu:  2005
Ylläpitäjä:  Pierídis-säätiö
Kotisivut:  thalassamuseum.org.cy 
Koordinaatit:  34°59′15″N, 34°00′09″E
 fiThálassa-museo 
    
Thálassa-museo (Kunnallinen museo Thálassa (”Meri”), kreik. Δημοτικό Μουσείο Θάλασσα, Dimotikó Mouseío Thálassa) on museo Agía Nápan kylässä Kyproksella. Se keskittyy nimensä mukaisesti erityisesti saaren merellisen historian esittelyyn. Museo toimii myös tilana erilaisille muille näyttelyille ja tapahtumille.
Museo on perustettu vuonna 2005. Sitä ylläpitää Pierídis-säätiö. Museorakennus on kolmikerroksinen ja sijaitsee Agía Nápan kylän itälaidalla.
Kokoelmat

Museossa on sekä arkeologisia löytöjä ja muuta historiallista esineistöä ja niiden ennallistuksia ja jäljennöksiä että luonnonhistoriallista aineistoa, kuten fossiileja, kotiloita ja koralleja. Historialliset esineet kattavat lähes 8 000 vuoden ajanjakson neoliittiselta kaudelta 6000-luvulta eaa. aina 1700-luvulle.
Papyrusveneen ennallistus ”Papyrella”.
Kyrenialaisen laivan kopio ”Kyrenia II”.
Kyproarkaaisen kauden keramiikkaa, n. 750–600 eaa.
Kyproarkaaisen kauden keramiikkaa, n. 750–600 eaa.
Kalakuvioitu astia, n. 325 eaa.
Kanuunankuulia, 1500-luku.
Ihmisen luuranko.
Kotiloita.
Simpukankuoria.
Täytetty hylje.
Aiheesta muualla

Kuvia tai muita tiedostoja aiheesta Thálassa-museo Wikimedia Commonsissa
Δημοτικό Μουσείο Αγίας Νάπας Θάλασσα - Thalassa Agia Napa Municipal Museum. Museon verkkosivut. (kreikaksi) (englanniksi)
Tuottava Idea -kilpailu

Tuottava Idea -kilpailu on Suomen Nuorkauppakamarit ry:n järjestämä kilpailu, jonka tavoitteena on edistää innovointia sekä nostaa esiin uusia liikeideoita ja korostaa niiden merkitystä yhteiskunnallisen kehityksen avaintekijöinä. Kilpailulla halutaan lisätä yrittämisen yleistä arvostusta korostamalla omiin ideoihin perustuvien ja riskejä ottavien päätöksentekijöiden merkitystä kansantaloudelle sekä hyvinvoinnin lisäämiselle.
Tuottava Idea -kilpailu järjestetään valtakunnallisena kilpailuna, ja siinä palkitaan ideat yrityssarjasta sekä yhteiskuntasarjasta. Lisäksi palkitaan alueelliset voittajat.
Kilpailun tavoite

Tuottava Idea -kilpailuun voi osallistua mikä tahansa tuotteeseen, palveluun, tuotantomenetelmään, liikeideaan tai muuhun yritystoimintaa edistävään toimenpiteeseen liittyvä idea. Idea saa olla enintään kolme vuotta vanha, ja sen tulee olla jo tuottavassa käytössä. Palkittavaksi voidaan ehdottaa myös henkilöitä, tiimejä tai organisaatioita, jotka ovat idean kehittäneet. Palkittava hanke voi olla kehitetty julkisella tai yksityisellä sektorilla. Arviointikriteereinä käytetään hankkeen uutuutta, hankkeen innovatiivisuutta, idean toteuttamista tuottavaan käyttöön, hankkeen tulevaisuuden kilpailukykyä ja menestysmahdollisuuksia. Erityisesti pk-yrityksiä halutaan kannustaa osallistumaan kilpailuun.
Historia

Tuottava Idea -kilpailu lähti liikkeelle Turun Nuorkauppakamari ry:stä vuonna 1977, jolloin se järjestettiin paikallisena kilpailuna. Seuraavana vuonna 1978 kilpailu järjestettiin valtakunnallisena pääyhteistyökumppaninaan Kauppalehti. Kilpailu on Suomen Nuorkauppakamarit ry:n merkittävimpiä yhteiskunnallisia hankkeita, jonka avulla halutaan osoittaa, että nuorkauppakamarit ympäri maan ovat mukana kantamassa vastuuta yhteiskunnasta edistämällä yritystoimintaa, jonka tarkoituksena on parantaa paikallista, alueellista ja kansallista kilpailukykyä.
Tuottava Idea -kilpailun käynnistyksessä oli mukana muun muassa turkulaisvaikuttaja Keijo Ketonen. Kilpailun historian ensimmäisen palkinnon sai turkulaisen Arisuo Oy:n (nykyisin Turvanasta Oy:n) Aris-holkkinasta vuonna 1977. Kun Kauppalehti tuli mukaan, kilpailu laajeni valtakunnalliseksi vuonna 1978.
Kilpailun suojelijat

| Vuosi | Suojelija |
| --- | --- |
2009: Piia-Noora Kauppi
2010: Jorma Eloranta
2011: Esko Aho
2012: Jyri Häkämies
2013: Harry "Hjallis" Harkimo
Kilpailun voittajat 1983-1989

| Vuosi | Kilpailusarja | Osallistuja | Idea |
| --- | --- | --- | --- |
| 1983 | Julkinen sektori-sarja | Oulu | Oulun Teknologiakylä |
| 1984-1985 | Vievä Idea-sarja | Noptel Oy | Ampumaharjoitusjärjestelmä |
| 1984-1985 | Julkinen sektori-sarja | Pohjan Ruukkiteollisuus Kiinteistö Oy | Pohjankuru |
| 1986 | Vievä Idea-sarja | Pertti Törmälä | Biofix-luunmurtumien hoitoväline |
| 1987 | Vievä Idea-sarja | Autorobot Finland Oy | Uudenlainen korinoikaisujärjestelmä |
| 1987 | Julkinen sektori-sarja | Ähtärinreitin Loma Oy | Mini-Suomi |
| 1988 | Vievä Idea-sarja | Terästuote Oy | Jousihammasterä |
| 1988 | Yhteiskuntasarja | Oulun yliopisto | Enterprise Forum - yritystoiminnan kehittämisseminaari |
| 1989 | Vientisarja | KWH-Pipe / Muototekno | Thermotite |
| 1989 | Yhteiskuntasarja | Hannu I. Miettinen | Tiedekeskus Heureka |
Kilpailun voittajat 1990-2013 > Yrityssarja

| Vuosi | Yritys | Idea |
| --- | --- | --- |
| 1990 | Acomarin Oy | Ultrasaff-suodatinmenetelmä |
| 1991 | Suomen Uusioväri Oy | Uusiomustan tuotanto |
| 1992 | Sostel Oy (Oy Esmi Ab) | Dialink 2000-monitoimihälytin |
| 1993 | Idesco Oy | Automaattinen tunnistusjärjestelmä |
| 1994 | Devipack Oy | Pehmotäyte Snapsi |
| 1995 | Raisio Chemicals Oy | Paperi- ja kartonkikoneen märkäosan informaatiojärjestelmä WIC 100 |
| 1996 | Nerox Filter Oy/Aalto Filtration Oy | Nerox-juomaveden suodatin |
| 1997 | Softonex Oy | SoftEx-sammutusjärjestelmä |
| 1998 | Kuitumyynti Oy | Riwe puukuituinen eristyslevy |
| 1999 | Kotini Europa Oy | Legotalo |
| 2000 | Blancco Oy | Kiintolevyn tyhjennysohjelma |
| 2001 | Erilab Oy | Hanta-viruspikatesti |
| 2002 | Left Foot Company Oy | Left Foot Company |
| 2003 | Oy Lifa Air Ltd. | Sars-suodattava Nanoelectric UV-filter |
| 2004 | CRF Oy | Trial Max sähköinen potilaspäiväkirja |
| 2005 | Navicore Ltd. | Navicore Personal -navigaatiojärjestelmä |
| 2006 | Oy O3systems Ltd. | DDS-kuivadesinfiointimenetelmä |
| 2007 | Easy Led Oy | Led1, suoraan verkkojännitteeseen kytkettävät led-valaisimet |
| 2008 | UPM Corporate Venturing Oy | Tarrajätteestä valmistettu puumuovikomposiitti |
| 2009 | Turku Energia | Kakolan jätevedenpuhdistamon lämpöpumppulaitos |
| 2010 | Santen Oy | Lempeä Taflotan silmälääke |
| 2011 | Numcore Oy | Bed Level Watch |
| 2012 | HappyOrNot Oy | HappyOrNot asiakastyytyväisyysmittaus |
| 2013 | Vivago Oy | Vivago CARE 8001 -kello |
Kilpailun voittajat 1990-2013 > Yhteiskuntasarja

| Vuosi | Osallistuja | Idea |
| --- | --- | --- |
| 1990 | Minicarries Ab, Oy Langh Ship Ab | Projekt Småtonnage |
| 1991 | Ab Avfallssercive Stormossen Oy | Biologinen jätteenkäsittely |
| 1992 | Tielaitos, Karstulan tiemestaripiiri | Ympäristöystävällinen tien kunnossapitojärjestelmä |
| 1993 | Turun lyseon lukio | Yritystalouden opettaminen lukiossa |
| 1994 | Otaniemen teknologiakylä Oy | Spinno-projekti, ideasta yritykseksi |
| 1995 | Kajaanin kaupunki | Hyvä Kajaani |
| 1996 | Lahden kaupunki, Kärpäsen yläaste | Messukärpänen-kummiluokkatoiminta |
| 1997 | Jyväskylän ammattikorkeakoulu | Tiimiakatemia |
| 1998 | Pirkanmaan TE-keskus | Tammermet-projekti |
| 1999 | Muuramen lukio | Yrittäjyyskasvatus Muuramen lukiossa |
| 2000 | Kupittaan lukio, informaatiotekniikan ja median linja | Lukiolinjan yhteistyö yliopiston ja media-alan yritysten kanssa |
2001: ei palkittu voittajaa
| 2002 | Lammin lukio | Nuoret tulkaa takaisin |
| 2003 | Etelä-Pohjanmaan Yrittäjät | Etelä-Pohjanmaan malli yritysten omistajanvaihdokseen |
| 2004 | ICT Turku Oy, MP MasterPlanet Oy, Turun yliopisto | SparkNet, langaton lähiverkkoratkaisu |
| 2005 | Seinäjoen ammattikorkeakoulu | Virtuaaliteknologian hyödyntäminen yrityksissä |
| 2006 | Ilmatieteen laitos, Vaisala Oyj | Helsinki Testbeds - täsmäsääpalvelujen kehitys- ja kokeilualusta |
| 2007 | Savonia-ammattikorkeakoulu | Yritys Plus-hanke |
2008: ei palkittu voittajaa
| 2009 | Varsinais-Suomen Yrittäjät | Yrittäjän tukiverkko-verkkopalvelu |
| 2010 | Nokia Oyj ja Technopolis Oyj | Innovation Mill |
| 2011 | Kunniamaininta Perustayritys fi Oy | perustayritys.fi-verkkopalvelu |
| 2012 | Yhteiskuntasarja yhdistettiin yrityssarjaan |  |
Aiheesta muualla

Kilpailun kotisivu (Arkistoitu – Internet Archive)
Timo Rinne

| Timo Rinne> Henkilötiedot |
| --- | --- |
Syntynyt: 2. toukokuuta 1988 Lahti
Kansalaisuus:   Suomi
Jääkiekkoilija
Pelipaikka:  laitayökkääjä
Maila:  vasen
Pituus:  183 cm
Paino:  80 kg
Seura
Seura:  Kiekko-Vantaa
Sarja:  Mestis
Pelaajaura
Pääsarjaura:  2008–
Aik. seurat:  Jokerit (SM-liiga)
Timo Rinne (s. 2. toukokuuta 1988 Lahti) on suomalainen jääkiekkoilija, joka pelaa Mestiksessä Kiekko-Vantaan joukkueessa. Rinne aloitti uransa vantaalaisessa TJV:ssä ja pelasi viimeiset juniorivuotensa Jokereissa. Rinne teki ensiesiintymisensä SM-liigassa, kun kaudella 2008–2009 hän pelasi Jokereiden liigajoukkueessa kuudessa SM-liigaottelussa yhteensä 10 minuuttia. Hän vietti loput kaudesta Jokereiden A-nuorissa. Kaudeksi 2009–2010 Rinne siirtyi Kiekko-Vantaaseen.